Joseph Paquet

De Joseph Paquet, gebuer den 13. August 1804 an der Stad Lëtzebuerg, an do gestuerwen de 4. Februar 1858, war e lëtzebuergeschen Historiker.

 Liewen 
De Joseph Paquet huet op den Universitéite vu Léck, vu Bonn a vu Léiwen studéiert, an op leschtgenannter en Doktorat an der Philosophie gemaach. 1828 gouf hien am Stater Kolléisch Enseignant fir Hollännesch, an dono vun 1830 bis 1848 fir Geschicht a Geografie.Quell vun dësem Kapitel, wou net anescht uginn: "Dr. Jos. Paquet". In: Luxemburger Wort, 1858. 18. Jg. (10.02.1858), S. 1-2. [Digitised by the National Library of Luxembourg].

1848 gouf hie Sekretär vum Kinnek fir d’Affäre vum Grand-Duché zu Den Haag, koum awer kuerz drop neees op Lëtzebuerg zeréck op seng Plaz als Geschichtsprof am Athenäum. 1856 gouf en do Professer fir Rhetorik.

Nom A-Kraaft-Triede vum Schoulgesetz vun 1843 gouf hie Schoulinspekter fir de Kanton Lëtzebuerg, a kuerz drop Sekretär vun der UnterréchtskommissiounARRÊTÉ ROYAL GRAND-DUCAL, du 17 avril 1844, n° 868, par lequel le sieur Joseph Paquet est nommé aux fonctions de secrétaire de la commission dʼinstruction. In: Verwaltungs- und Verordnungsblatt des Großherzogthums Luxemburg = Mémorial législatif et administratif du Grand-Duché de Luxembourg, p. 287 [Digitised by the National Library of Luxembourg].. Ausserdeem gouf hien Zensor am Athenäum.

De Joseph Paquet war 1845 Grënnungsmember vun der Historescher Sektioun vum Institut grand-ducal.Historique op igs-sh.lu (nogekuckt: 2023-09-13)

Vum Juni 1851 bis zu senger Demissioun am Mee 1853 war hien Deputéierten an der Chamber.

Géint Enn vu sengem Liewe war hie gesondheetlech geplot. Hien huet seng Bibliothéik dem Athenäum vermaacht an eng Studie-Bourse gestëft.

Hien ass bekannt dofir, den Auteur vum éischten didaktesche Geschichtsbuch iwwer Lëtzebuerg ze sinn.

 Wierk 
 Paquet, Joseph: Die Hauptthatsachen der Luxemburger Geschichte, zur Grundlage bei seinem Unterrichte. Luxemburg, 1838.
 Die Geschichte des Luxemburger Landes: faßlich dargestellt zum Gebrauche der Primärschulen. Luxemburg: J.P. Kuborn, 1842.

 Gielercher 

 60px  Chevalier vum Hollännesche Léiwenuerden (Promotioun 1849)
 60px Chevalier vum Rouden AdleruerdenJohann Engling: Necrologisches Andenken an Herrn Joseph Paquet: Doctor, Professor und Censor am K.G.-H. Athenäum, Ritter der Luxemburgischen Eichenkrone, des Niederlaendischen Loewenordens und des K.P. rothen Adlers. Luxemburg: P. Brück, 1858.

 Kuckt och 
 Lëscht vu lëtzebuergeschen Historiker

 Um Spaweck 

Kategorie:Gebuer 1804
Kategorie:Gestuerwen 1858
Kategorie:Membere vun der Section historique vum Institut grand-ducal
Kategorie:Lëtzebuergesch Historiker
Kategorie:Lëtzebuergesch Deputéiert
Kategorie:Chevalier de l'ordre de la couronne de chêne